รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยม ให้ความช่วยเหลือเกษตรที่ได้รับผลกระทบจากการแพร่ระบาดโรคลัมปี สกิน จังหวัดนครพนม
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยม ให้ความช่วยเหลือและแก้ไขปัญหา เกษตรกร สมาชิกสหกรณ์ และกลุ่มเกษตรที่ได้รับผลกระทบจากการแพร่ระบาดของโรคลัมปี สกิน (Lumpy Skin) และรณรงค์ป้องกันการแพร่ระบาดของโรคลัมปี สกิน ในโค-กระบือ ในพื้นที่จังหวัดนครพนม โดยมอบสิ่งของเวชภัณฑ์ เครื่องพ่นยาฆ่าแมลง ให้ผู้แทนเกษตรกร พร้อมมอบเงินกู้กองทุนพัฒนาสหกรณ์ เพื่อเป้าหมายโครงการนำลูกหลานเกษตรกรกลับบ้าน สานต่ออาชีพการเกษตร แก่สหกรณ์การเกษตรบ้านแพง จำกัด  จำนวน 70,000 บาท นอกจากนี้ พบปะเยี่ยมเยียนเกษตรกรและสมาชิกสหกรณ์ รับฟังปัญหา  พร้อมเยี่ยมชมบูธนิทรรศการการดำเนินกิจกรรมและผลิตภัณฑ์ต่างๆ จากกรมปศุสัตว์และกลุ่มสหกรณ์ ก่อนปล่อยขบวนรถพ่นยาฆ่าเชื้อสำนักงานปศุสัตว์นครพนม และร่วมฉีดพ่นยาฆ่าแมลงซึ่งเป็นพาหะของโรคลัมปี สกิน เพื่อให้การควบคุม ป้องกันและกำจัดโรคเป็นไปอย่างมีประสิทธิภาพมากยิ่งขึ้น ตลอดจนเป็นการสร้างขวัญและกำลังใจให้กับเกษตรกร และนำไปสู่การกำหนดมาตรการแนวทางให้ความช่วยเหลือเกษตรกรในโอกาสต่อไปสำหรับรายงานสถานการณ์โรคลัมปี สกิน จังหวัดนครพนม (ณ วันที่ 3 มิ.ย.64) ตำบลที่มีสัตว์ป่วยด้วยโรคลัมปี สกิน ในโค-กระบือ จำนวน 97 ตำบล 578 หมู่บ้าน เกษตรกรได้รับผลกระทบจำนวน 1,826 ราย แบ่งเป็นสัตว์ป่วย 3,652 ตัว ตาย 95 ตัว สัตว์ร่วมฝูง จำนวน 9,296 ตัว  และสัตว์หายป่วย จำนวน 1,289 ตัว